Puck Pieterse

**Puck Pieterse** (s. 13. toukokuuta 2002 Amersfoort) on alankomaalainen maastopyöräilijä, cyclocrossajaja ja  maantiepyöräilijä. Hän edustaa Fenix-Deceuninck-joukkuetta.

## Maastopyöräily
Pieterse voitti maastopyöräilyssä olympiamatkan maailmanmestaruuden Pal Arinsalissa 2024. Hän saavutti MM-kilpailuissa olympiamatkalla pronssia ja sprinttimatkalla hopeaa Glasgow'ssa 2023. Hän voitti olympiamatkan Euroopan-mestaruuden Krakovassa 2023 ja Cheile Grădișteissa 2024. Sprinttimatkalla hän sai hopeaa 2024. Pariisin olympialaisissa 2024 hän sijoittui neljänneksi. Hän voitti maailmancupin kokonaiskilpailun sekä olympiamatkalla että sprinttimatkalla 2023. Hän on voittanut maailmancupin osakilpailun olympiamatkalla Nové Městossa, Leogangissa ja Val di Solessa 2023, Haute-Savoiessa 2024 sekä Leogangissa ja Val di Solessa 2025. Sprinttimatkan maailmancupkisan hän on voittanut Les Portes du Soleilissa 2023, Val di Solessa ja Crans-Montanassa 2024 sekä Nové Městossa, Leogangissa ja Val di Solessa 2025. Hän on voittanut Alankomaiden-mestaruuden olympiamatkalla 2023 ja sprinttimatkalla 2025.

Pieterse saavutti alle 23-vuotiaiden MM-kilpailuissa olympiamatkalla hopeaa 2022 ja saman ikäluokan EM-kilpailuissa olympiamatkalla kultaa 2022 ja hopeaa 2021. Junioreiden EM-kilpailuissa hän sai olympiamatkalla pronssia 2020. Junioreiden Alankomaiden-mestaruuden hän voitti olympiamatkalla 2019 ja 2020.

## Cyclocross

Pieterse on  saavuttanut cyclocrossissa MM-hopeaa kaudella 2022–2023 sekä MM-pronssia kausilla 2023–2024, 2024–2025 ja 2025–2026. Hän voitti alle 23-vuotiaiden maailmanmestaruuden kaudella 2021–2022 sekä sai samassa ikäluokassa EM-kultaa kausilla 2020–2021 ja 2022–2023 sekä EM-hopeaa 2021–2022. Hän saavutti junioreiden Euroopan-mestaruuden ja MM-hopeaa kaudella 2019–2020.

Pieterse on sijoittunut maailmancupin kokonaiskilpailussa toiseksi kausilla 2022–2023 ja 2023–2024 sekä kolmanneksi 2021–2022. Hän on voittanut maailmancupin osakilpailun Overijsessa, Hulstissa, Val di Solessa ja Besançonissa kaudella 2022–2023, Gaveressa, Hulstissa ja Zonhovenissa kaudella 2023–2024 sekä Maasmechelenissä ja Hoogerheidessä kaudella 2025–2026. Hän voitti Superprestige-sarjan osakilpailun Diegemissä kausilla 2022–2023, 2023–2024 ja 2025–2026 sekä Cyclo-cross Trophy -sarjaan kuuluneen kilpailun Herentalsissa kaudella 2022–2023 ja Kossijdessa kaudella 2024–2025. Hän on voittanut Alankomaiden-mestaruuden kausilla 2022–2023 ja 2024–2025..

## Maantiepyöräily
Pieterse sijoittui viidenneksi Strade Bianchessa 2023. Seuraavana vuonna hän oli kolmas UCI Women's World Tour -kilpailuissa Ronde van Drenthessä ja Trofeo Alfredo Binda - Comune di Cittigliossa. Flanderin ympäriajossa hän sijoittui kuudenneksi. Saman vuoden Tour de France Femmes -kilpailussa hän voitti nuorten kilpailun ja neljännen etapin. Kokonaiskilpailussa hän oli yhdestoista ja mäkikirikilpailussa kolmas. MM-kilpailujen maantieajossa hän sijoittui 13:nneksi.

Pieterse voitti vuonna 2025 La Flèche Wallonne -klassikkokilpailun. hän sijoittui lisäksi Omloop Het Nieuwsbladissa neljänneksi, Amstel Gold Racessa kolmanneksi ja Liège–Bastogne–Liègessä toiseksi. Vuonna 2026 hän sijoittui Strade Bianchessa kuudenneksi ja Milano – San Remossa neljänneksi.

## Lähteet